Школата изпусна в посока ЦСКА и таланта Енчев - Вестник Утро
Футбол | От: Георги Христов | 22 февруари 2019, 21:15 | коментара | Брой: 8550
Още един футболист от школата на „Дунав“ ще играе за друг отбор, научи „Утро“. Оказа се, че някак тихомълком и без шум вратарят Цветелин Енчев е преминал в ЦСКА. Снажният страж бе по едно време на проби в „Сампдория“, а през зимата на миналата година дори бе повикан да тренира с мъжете, когато старши треньор на „Дунав“ бе Малин Орачев.
Да изброим само кои талантливи дунавски деца напуснаха клуба за една година - Преслав Папарков и Александър Виденов са в „Септември“, Александър Киров - в „Пескара“, а Енчев ще играе за ЦСКА до доскорошния си съекипник при дунавци Преслав Страшимиров.